15. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.141.3/52/125708 της 11/31 Δεκ.  1975 (ΦΕΚ Β΄ 1585) Περί ρυθμίσεως θεμάτων εξετάσεων φοιτητών της Οδοντιατρικής Σχολής του Πανεπιστημίου Θεσσαλονίκης. Έχοντες υπ’ όψει:α)τας διατάξεις της παρ. 5 της υπ’ αριθ. 107/1962 Π.Υ.Σ., κυρωθείσης δια του άρθρ. 1 του Ν.Δ. 4263/1962 «περί κυρώσεως της υπ’ αριθ. 107/1962 Π.Υ.Σ. «περί εισιτηρίων διαγωνισμών εις άπαντα τα Ανώτατα Εκπαιδευτικά Ιδρύματα και άλλων τινών διατάξεων», β)την πρότασιν της Οδοντιατρικής Σχολής του Πανεπιστημίου Θεσσαλονίκης (συνεδρία 319/30.10.75) και γ)την πρότασιν της Συγκλήτου του αυτού ως άνω Ιδρύματος, (συνεδρία 2110/19.11.75), αποφασίζομεν: Σελ. 520,08(α) Τεύχος 694-Σελ. 96 Τροποποιούντες τας υπ’ αριθ. 24004/1971 «περί καθορισμού της διαρκείας των σπουδών εις την Οδοντιατρικήν Σχολήν του Πανεπιστημίου Θεσσαλονίκης» (ΦΕΚ 169-Β΄ 6.3.71) (ανωτ. αριθ. 8) και 75076/74 «περί των διδασκομένων και εξεταζομένων μαθημάτων εις την Οδοντιατρικήν Σχολήν του Πανεπιστημίου Θεσσαλονίκης» (ΦΕΚ 1223Β/20.11.74) (ανωτ. αριθ. 11) ημετέρας αποφάσεις καθορίζομεν τα κάτωθι: 1.Καταργείται η υποχρέωσις προκλινικής εξετάσεως ως προϋποθέσεως δια την έναρξιν των κλινικών ασκήσεων. Προϋπόθεσιν δια την έναρξιν των ασκήσεων τούτων αποτελεί εφ’ εξής μόνον η επιτυχής περάτωσις υπό των φοιτητών των ασκήσεων επί των μαθημάτων των προηγουμένων ετών φοιτήσεως και η προαγωγή των εις το Β΄ έτος σπουδών. 2.α)Καταργείται η πρακτική επί πτυχίω εξέτασις, των πτυχιακών εξετάσεων περιοριζομένων εφ’ εξής μόνον εις θεωρητικήν εξέτασιν, εις ην θα δύνανται να προσέρχωνται οι φοιτηταί δι’ έκαστον μάθημα, άμα τω πέρατι της κλινικής ασκήσεως εις το μάθημα τούτο. β)Την ευθύνην δια την πρακτική άσκησιν και εξέτασιν των φοιτητών θα έχουν οι Καθηγηταί της οικείας έδρας. 3.Η παρούσα, δημοσιευομένη δια της Εφημερίδος της Κυβερνήσεως, ισχύει από της υπογραφής της και αφορά άπαντας τους φοιτητάς και τους επί πτυχίω. 31.Ε.η(γ).15 Τμήμα Οδοντιατρικής Παν/μίου Θεσσαλονίκης 